**Ministru kabineta rīkojuma projekta „Par valstij piekrītošo būvju, Zentenes pagastā, Tukuma novadā, nodošanu Tukuma novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij piekrītošo būvju, Zentenes pagastā, Tukuma novadā, nodošanu Tukuma novada pašvaldības īpašumā” (turpmāk – rīkojuma projekts) paredz uz Tukuma novada pašvaldības piederošā nekustamā īpašuma „Line”, Zentenes pagastā, Tukuma novadā (kadastra Nr. 9096 002 0143) esošās būves nodot Tukuma novada pašvaldībai likuma „Par pašvaldībām” 15. panta pirmās daļas 2. punktā noteikto funkciju īstenošanai – gādāt par savas administratīvās teritorijas labiekārtošanu un sanitāro tīrību. Pārņemot būves pašvaldības īpašumā, pašvaldībai būs iespēja pilnvērtīgi apsaimniekot nekustamo īpašumu. Ņemot vērā, ka būves, kas atrodas uz nekustamā īpašuma ir grausti, kas degradē vidi, tad ar rīkojuma projektu Tukuma novada pašvaldībai tiek atļauts būves nojaukt. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 421. pants, 43. pants un likuma “Par pašvaldībām” pirmās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemgales apgabaltiesas Civillietu tiesas kolēģija ar 2016. gada 21. septembra spriedumu (turpmāk – tiesas spriedums) un 2017. gada 5. aprīļa lēmumu lietā Nr. C37065215 konstatēja faktu, ka uz Tukuma novada pašvaldības (turpmāk – pašvaldība) piederošā nekustamā īpašuma „Line”, Zentenes pagastā, Tukuma novadā (kadastra Nr. 9096 002 0143) (turpmāk – nekustamais īpašums), esošās būves ar kadastra apzīmējumiem 90960020031001, 90960020143001, 9096 002 0143 002, 9096 002 0143 003, 9096 002 0143 004, 9096 002 0143 005, 9096 002 0143 006 (turpmāk – būves), ir bezīpašnieka manta, kas piekrīt valstij.Minētās būves nav reģistrētas zemesgrāmatā. Saskaņā ar tiesas spriedumā minēto līdz valsts neatkarības atjaunošanai būves piederēja vietējam kolhozam, un tajās bija izvietota cūku ferma. Pēc kolhoza likvidēšanas un privatizācijas uzsākšanas neviens neizteica vēlēšanos privatizēt šīs būves un no tā laika būvēm nav īpašnieka un tās neviens neapsaimnieko. Laika gaitā būves ir pilnīgi vai daļēji sagruvušas. Būvju nenoskaidrotās piederības dēļ pašvaldībai bija liegta iespēja pilnvērtīgi izmantot un apsaimniekot nekustamo īpašumu. Tādēļ tika iesniegts pieteikums tiesā, lai uz nekustamā īpašuma esošās būves varētu apvienot vienotā nekustamā īpašumā un pilnvērtīgi to apsaimniekot. Saskaņā ar tiesas spriedumu un 2017. gada 5. aprīļa lēmumu lietā Nr. C37065215 tika konstatēts juridisks fakts, ka būves ir bezīpašnieka manta, kas piekrīt valstij. Fakts konstatējams, lai izveidotu vienotu īpašumu.Valsts ieņēmumu dienests ar 2017. gada 8. jūnijā valstij piekritīgās mantas pieņemšanas un nodošanas aktu Nr. 016996 ņēmis valsts uzskaitē par bezīpašnieka mantu atzītās būves.Saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu Valsts ieņēmumu dienests ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Atsavināšanas likuma 5. panta pirmajā daļā noteikts, ka atļauju atsavināt valsts nekustamo īpašumu dod Ministru kabinets.Likuma „Par pašvaldībām” 21. panta pirmās daļas 17. punkts paredz pašvaldības tiesības lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Tukuma novada dome 2017. gada 27. jūlijā pieņēma lēmumu (prot. Nr. 14 34. §) „Par valstij piekrītošajām būvēm adresē „Line”, Zentenes pagastā, Tukuma novadā”. Pārņemot būves pašvaldības īpašumā, tā varētu realizēt likumā „Par pašvaldībām” 15. panta pirmās daļas 2. punktā noteikto pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību. Pārņemot būves pašvaldības īpašumā, pašvaldībai būs iespēja pilnvērtīgi apsaimniekot nekustamo īpašumu.Ar 2017. gada 15. novembra vēstuli Nr. TND/1-26/17/3956 Tukuma novada dome apliecina, ka būves, kas atrodas uz nekustamā īpašuma plānots nojaukt, jo ir grausti, kas degradē vidi, un nav atjaunojami.Saskaņā ar Būvniecības likuma 21. panta devīto daļu, ja būve ir pilnīgi vai daļēji sagruvusi vai nonākusi tādā tehniskajā stāvoklī, ka ir bīstama vai bojā ainavu, šīs būves īpašniekam atbilstoši pašvaldības lēmumam tā jāsakārto vai jānojauc.Ņemot vērā, ka būves, kas atrodas uz nekustamā īpašuma ir grausti, kas degradē vidi, tad ar rīkojuma projektu Tukuma novada pašvaldībai tiek atļauts nojaukt būves, lai īstenotu pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109. „Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Saskaņā ar Atsavināšanas likuma 2.pantu minētais likums regulē publiskas personas mantas atsavināšanas kārtību. Turklāt saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Līdz ar to, ja Tukuma novada pašvaldība nenojauks būves un netiks īstenota pašvaldības autonomo funkcija – gādāt par savas administratīvās teritorijas labiekārtošanu un sanitāro tīrību, tad būves bez atlīdzības jānodod valstij.Tukuma novada pašvaldībai nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā pēc būvju nojaukšanas. Izdevumi, kas saistīti ar būvju nojaukšanu un ierakstu dzēšanu zemesgrāmatā un Nekustamā īpašuma valsts kadastra informācijas sistēmā tiks segti no Tukuma pašvaldības budžeta līdzekļiem.Saskaņā ar Atsavināšanas likuma 421.pantu, nekustamais īpašums tiek ierakstīts zemesgrāmatā uz valsts vārda vienlaikus ar Tukuma novada pašvaldības īpašuma tiesību nostiprināšanu. Tukuma novada pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības atbalstu.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Tukuma novada dome. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tukuma novada iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi, kas saistīti ar būvju nojaukšanu tiek segti no Tukuma pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.6. apakšpunktam. Ieinteresētajām personām ir tiesības izteikt viedokli un sniegt rakstiskus priekšlikumus. Rīkojuma projekts un tā anotācija publiski pieejami Ministru kabineta tīmekļvietnē www.mk.gov.lv. |
| 2. | Sabiedrības līdzdalība projekta izstrādē | Sabiedrības iesaistei rīkojuma projekts ir publicēts Vides aizsardzības un reģionālās attīstības ministrijas tīmekļvietnē www.varam.gov.lv 2017.gada 4.oktobrī. Priekšlikumi un ierosinājumi par rīkojuma projektu nav saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Tukuma novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība turpinās veikt savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

Vides aizsardzības un reģionālās

attīstības ministrs Kaspars Gerhards

Sprūde, 67026438

anda.sprūde@varam.gov.lv